Φήλιξ των Βουρβόνων-Πάρμας

Ο Φήλιξ της Πάρμας (γερμ. Felix von Bourbon-Parma, 28 Σεπτεμβρίου 1893 - 8 Απριλίου 1970) από τον Οίκο των Βουρβόνων-Πάρμας, ήταν πρίγκιπας της Πάρμα και πρίγκιπας σύζυγος της Καρλόττας, Μεγάλης Δούκισσας του Λουξεμβούργου (1919 - 1964).Arrêté grand-ducal du 17 juillet 1945 – "Legilux" Legal information website of the Luxembourg government

Βιογραφία
Ο Φήλιξ Μαρία Βικέντιος ήταν ο έκτος γιος (3ος από τον 2ο γάμο) του Ροβέρτου της Πάρμα και της 2ης συζύγου του Μαρίας Αντωνίας των Μπραγκάνσα, κόρης του Μιχαήλ Α΄ της Πορτογαλίας. Η ετεροθαλής αδελφή του, Μαρία Λουίζα, παντρεύτηκε τον Φερδινάνδο Α΄ της Βουλγαρίας και η αμφιθαλής αδελφή του, Ζίτα, τον Κάρολο της Αυστρίας.birth record in church book of parish Schwarzau am Steinfeld, p. 02-Taufe_0031

Παρά την απώλεια του δουκάτου του το 1859, όταν ενσωματώθηκε στην Ιταλία, ο πατέρας του είχε αρκετή περιουσία: το Κάστρο Σβάρτσαου αμ Στάιμφελτ κοντά στη Βιέννη, τη Βίλλα Πιανόρε στα βορειο-δυτικά της Ιταλίας και το μεγαλειώδες Κάστρο του Σαμπόρ. Είχε 21 παιδιά και για τη μετακίνησή του χρειαζόταν τουλάχιστον δώδεκα αυτοκίνητα. Οι δύο πρώτοι γιοί είχαν νοητική υστέρηση και έτσι ο τρίτος,Ηλίας, κληρονόμησε το μεγαλύτερο μέρος της περιουσίας. Ο Σίξτος και ο Ιαβέρης, ο 4ος και ο 5ος γιος, διεκδίκησαν από τα γαλλικά δικαστήρια μεγαλύτερο μέρος της περιουσίας, αλλά χωρίς να δικαιωθούν. 

Το 1919 νυμφεύτηκε την Καρλόττα των Νάσσαου, κόρη του Γουλιέλμου Δ΄ του Λουξεμβούργου, που ήταν εξαδέλφη του, διότι η μητέρα της, Μαρία Άννα των Μπραγκάνσα, ήταν κόρη του Μιχαήλ Α΄ της Πορτογαλίας. Του απονεμήθηκε ο τίτλος του πρίγκιπα του Λουξεμβούργου. Ο Φήλιξ κράτησε και τον τίτλο του, αυτόν του πρίγκιπα των Βουρβόνων-Πάρμας, έτσι όλοι οι απόγονοί του προσφωνούνται και αυτοί ως βασιλικές υψηλότητες, ενώ ως τότε επροσφωνείτο μόνο ο μέγας δούκας και ο διάδοχος. Υπηρέτησε ως λοχαγός των δραγώνων της Αυστρίας. Στο Λουξεμβούργο ήταν πρόεδρος του Ερυθρού Σταυρού, συνταγματάρχης της Εταιρείας Εθελοντών και Γενικός Επιθεωρητής του Στρατού. Το 1934 η οικογένεια επώλησε το κάστρο του Μπεργκ και το μεγαλύτερο μέρος του δάσους Γκρύνεβαλντ στο κράτος.Juncker, Jean-Claude (15 February 2007). "Réponse à la question parlementaire no.1220 du 4 août 2006 de Messieurs les Députés Gast Gibéryen et Roby Mehlen" (PDF) (in French). Investigateur. Archived from the original (PDF) on 27 September 2007. Retrieved 28 June 2007.

Οικογένεια
Νυμφεύτηκε την εξαδέλφη του Καρλόττα του Λουξεμβούργου, κόρη του Γουλιέλμου Δ΄ του Λουξεμβούργου, και είχε τέκνα:
 Ιωάννης (1921 - 2019), Μέγας Δούκας του Λουξεμβούργου (1964 - 2000). Παραιτήθηκε υπέρ του γιου του, Ερρίκου.
 Ελισάβετ (1922 - 2011), παντρεύτηκε τον Φραγκίσκο του Χόενμπεργκ.
 Μαρία Αδελαΐδα (1924 - 2007), παντρεύτηκε τον Καρλ Γιόζεφ, Κόμη Χένκελ του Ντόννερσμαρκ.
 Μαρία Γαβριέλλα (1925 - 2023), παντρεύτηκε τον Κνουτ, 7ο Κόμη του Χόλσταϊν-Λέντρεμποργκ.
 Κάρολος (1927 - 1977).
 Αλίκη (1929 - 2019), παντρεύτηκε τον Αντώνιο, 13ο Πρίγκιπα του Λιν. Princess Alix of Luxemborg Passed Away Η κόρη τους:
 Χριστίνα του Λιν, παντρεύτηκε τον Αντώνιο της Ορλεάνης-Μπραγκάνσα.

Του έχουν απονεμηθεί: το παράσημο του Χρυσού Λέοντος του Οίκου του Νάσσαου και του Τάγματος του Αγίου Λουδοβίκου για την προσφορά του.http://www.angelfire.com/vt/luxenthronement/part1.html Το Βέλγιο του απένειμε το Μεγαλόσταυρο του Λεοπόλδου και η Πορτογαλία το Μεγαλόσταυρο του Τάγματος των Αβίς. "Grand Duchess Charlotte of Luxemburg". forum.alexanderpalace.org. Retrieved 21 December 2015.

Πρόγονοι

 Παραπομπές 

Φελιξ
Κατηγορία:Οίκος των Βουρβόνων-Πάρμας